นายวรวิทย์ สุขบุญ เลขาธิการคณะกรรมการป้องกันและปราบปรามการทุจริตแห่งชาติ (ป.ป.ช.) กล่าวถึงความคืบหน้าการแสวงหาข้อเท็จจริงกรณีนาฬิกาหรูของ พล.อ.ประวิตร วงษ์สุวรรณ รองนายกรัฐมนตรี ฝ่ายความมั่นคงและรัฐมนตรีว่าการกระทรวงกลาโหม ว่า เพิ่งได้รับแจ้งในวันนี้ (2 พ.ย.) ว่าบริษัทผู้ผลิตนาฬิกาจากต่างประเทศ ได้ส่งเอกสารหลักฐานต่าง ๆที่เกี่ยวกับนาฬิกามาให้ ป.ป.ช.แล้ว หลังจากที่ ป.ป.ช.ขอข้อมูลจากบริษัทตัวแทนผู้ผลิตนาฬิกาไป จากนี้เจ้าหน้าที่ที่รับผิดชอบจะดำเนินการต่อ คาดว่าจะใช้เวลาอีกไม่นานในการตรวจสอบและสรุป